
Par 2026. gada prioritārā investīciju projekta “Pašvaldības dzīvojamā fonda attīstība Madonas novadā” īstenošanu

Madonas novada pašvaldības investīciju projekts “Pašvaldības dzīvojamā fonda attīstība Madonas novadā” iekļauts Madonas novada ilgtspējīgas attīstības stratēģijā 2022.-2047. gadam un Madonas novada attīstības programmas 2022.-2028. gadam investīciju plānā 2023.-2027. gadam.
Projektā paredzēts ēkai Meža ielā 5, Mārcienas ciemā, Madonas novadā veikt jumta nomaiņu, sešu dzīvokļu atjaunošanas darbus un apkures sistēmas vienkāršotu pārbūvi, kas nodrošinās pakalpojumu 24  dzīvokļiem. 
Projekta ietvaros ir veiktas iepirkuma procedūras, kuru rezultātā kopējā summa par būvniecības dokumentācijas izstrādi un būvdarbiem sastāda EUR 456 235,95 (četri simti piecdesmit seši tūkstoši divi simti trīsdesmit pieci euro, 95 centi) ar pievienotās vērtības nodokli. Plānotās būvuzraudzības izmaksas sastāda 5 000,00 (pieci tūkstoši euro 0 centi)
Lai īstenotu prioritāro investīciju projektu “Pašvaldības dzīvojamā fonda attīstība Madonas novadā” nepieciešams finansējums EUR 461 235,95 (četri simti sešdesmit viens tūkstotis divi simti trīsdesmit pieci euro, 95 centi) apmērā. Pamatojoties uz likuma “Par valsts budžetu 2026. gadam un budžeta ietvaru 2026., 2027. un 2028. gadam” 40. panta pirmās daļas 7. punktu paredzēts ņemt aizņēmums Valsts kasē EUR 387 800,56 (trīs simti astoņdesmit septiņi tūkstoši astoņi simti euro, 56 centi) apmērā, un nodrošināt pašvaldības līdzfinansējumu EUR 73 435,39 (septiņdesmit trīs tūkstoši četri simti trīsdesmit pieci euro, 39 centi) apmērā.
Noklausījusies sniegto informāciju, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. Apstiprināt projekta “Pašvaldības dzīvojamā fonda attīstība Madonas novadā” kopējās izmaksas EUR 461 235,95 (četri simti sešdesmit viens tūkstotis divi simti trīsdesmit pieci euro, 95 centi) kopā ar pievienotās vērtības nodokli.
2. 2026. gada prioritārā investīciju projekta “Pašvaldības dzīvojamā fonda attīstība Madonas novadā” īstenošanai, kas atbilst Madonas novada ilgtspējīgas attīstības stratēģijai 2022.-2047. gadam, Madonas novada attīstības programmai 2022.-2028. gadam un nodrošina lietderīgu investīciju īstenošanu pašvaldības autonomās funkcijas “sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu” izpildei atbilstoši Pašvaldības likuma 4. pantam:
2.1. Ņemt ilgtermiņa aizņēmumu EUR 387 800,56 (trīs simti astoņdesmit septiņi tūkstoši astoņi simti euro, 56 centi) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu uz 3 gadiem. Aizņēmuma atmaksu garantēt ar pašvaldības budžetu. Aizņēmumu izņemt 2026. un 2027.gadā.
2.2. Piešķirt investīciju projekta “Pašvaldības dzīvojamā fonda attīstība Madonas novadā” īstenošanai Madonas novada pašvaldības līdzfinansējumu EUR 73 435,39 (septiņdesmit trīs tūkstoši četri simti trīsdesmit pieci euro, 39 centi), finansējumu paredzot no Centrālās administrācijas tāmes 1501.42 Madonas novada dzīvokļu remontam.



Domes priekšsēdētājs							A. Lungevičs

